Europys Savīneiba

Eiropys Savīneiba (ES) irā 27 Eiropys vaļstu ekonomiskuo i politiskuo savīneiba. Nu 2024. goda ES īdzeivuotuoju skaits ir 449,2 miļjoni cylvāku.

20 Eiropys Savīneibys vaļstis īvīse vīnu valūtu — eiro, veidojūt Eiropys ekonomiskū savīneibu — eirozonu.

Kab īsastuotu Eiropys Savīneibā, kandidatai vaļstei ir juoatbylst Kopenhagenys kriterejim, kas pījimti 1993. goda junī Eiropys Padūmis sēdē Kopenhagenā i apstyprynuoti 1995. goda decembrī Eiropys Padūmis sēdē Madridē. Kritereji prosa, lai vaļsts īvāruotu demokratiskūs principus, breiveibys i cylvāktīseibu cīna principus, kai ari tīsyskuma principu. Vaļstei ari ir juobyut konkurētspiejeigai tierga ekonomikai i juopījam kūpeigi ES nūsacejumi i standarti, tymā skaitā apsajimšonai pi politiskuos, ekonomiskuos i monetaruos savīneibys mierkim.